b'\n_START_ARTICLE_\nUnited States Navy SEALs\n_START_PARAGRAPH_\nDen amerikanske fl\xc3\xa5des Sea, Air and Land (SEAL), eller Navy SEALs styrke er fl\xc3\xa5dens specialstyrker, der bruges til ukonventionel krigsf\xc3\xb8relse, anti-terrorisme og specielle opklaringsmissioner. SEALs er fl\xc3\xa5dens kommandosoldater._NEWLINE_Styrken omfatter Kontraterrorisme og Rekognoscering som hovedopgaver. Det blev oprettet i 1962 og blev bygget direkte p\xc3\xa5 tidligere maritime afdelinger som f.eks. Underwater Demolition Team (UDT)._NEWLINE_De, der har best\xc3\xa5et basisuddannelsen (BUD/S) og uddannelsen SEAL Qualification Training (SQT), kan b\xc3\xa6re m\xc3\xa6rket Special Warfare Badge. M\xc3\xa6rket er m\xc3\xa6rke for alle SEALs og er et af de lettest genkendelige symboler for amerikanske specialstyrker. De b\xc3\xa6res normalt med fl\xc3\xa5dens faldsk\xc3\xa6rmsvinger, der tildeles efter ti faldsk\xc3\xa6rmsspring. _NEWLINE_BUD/S er et halv\xc3\xa5rs optagelseskursus med stort frafald. Med i kurset er den ber\xc3\xb8mte "Hell Week" eller Helvedesuge og det opbygger basale evner inden for kampdykning, spr\xc3\xa6ngningstjeneste og infanteritaktik. Efter BUD/S gennemg\xc3\xa5r kandidaterne et faldsk\xc3\xa6rmskursus i Fort Benning, hvorefter de skal gennemg\xc3\xa5 SQT-kurset. Kun m\xc3\xa6nd kan deltage i BUD/S._NEWLINE_For at ligne de tropper de st\xc3\xb8tter bruger Navy SEALs modificerede versioner af det amerikanske forsvars forskellige camouflageuniformer.\n_START_SECTION_\nNavy SEALs p\xc3\xa5 TV\n_START_PARAGRAPH_\nDer er lavet film, spil og tv-serier om Navy SEALs og om deres missioner.'